EkBass/fiwiki-20250220-pages-articles huggingface dataset:
FK Čukarički

Fudbalski klub Čukarički () on serbialainen jalkapalloseura Belgradin kaupungista. Se on perustettu vuonna 1926. Čukarički pelaa Serbian korkeimmalla sarjatasolla Serbian Superliigassa. Se on ollut parhaimmillaan toinen, mikä on tapahtunut kahdesti: 2006–2007 ja 2012–2013. Čukarički voitti Serbian cupin kaudella 2014–2015. Čukarički pääsi ensimmäisen kerran Euroopan sisäisiin turnauksiin kaudella 1996, kun se pääsi Intertoto Cupiin. Joukkue hävisi kaikki neljä otteluaan. Seuraavana vuonna Čukarički voitti kaksi ottelua neljästä Intertoto Cupissa. Eurooppa-liigan kaudella 2014–2015 Čukarički voitti ensimmäisellä karsintakierroksella andorralaisen UE Sant Juliàn yhteismaalein 4–0. Toisella karsintakierroksella itävaltalainen SV Grödig oli parempi yhteismaalein 5–2. Eurooppa-liigan kaudella 2015–2016 Čukarički voitti NK Domžalen 1–0 ensimmäisellä karsintakierroksella. Toisella kierroksella azerbaidžanilainen Qəbələ FK voitti Čukaričkin yhteismaalein 3–0. ==Lähteet== Luokka:Serbialaiset jalkapalloseurat Luokka:Belgradin urheilu Luokka:Vuonna 1926 perustetut urheiluseurat
Kartanonkosken koulu

Kartanonkosken koulu on Kartanonkoskella, Vantaan Aviapoliksen suuralueen Pakkalan kaupunginosassa sijaitseva noin 850 oppilaan suomenkielinen yhtenäiskoulu (luokka-asteet 1–9). Pääkoulun ohella Kartanonkosken kouluun kuuluu Tammiston opetuspiste, jossa opetetaan ykkösluokkalaisia (Kaurapellonkatu 3, 01520 Vantaa). Koulu aloitti toimintansa väliaikaistiloissa vuonna 2005. Uusi koulurakennus saatiin käyttöön tammikuussa 2006. Saman vuoden syksyllä koulu muuttui yhtenäiskouluksi. Vuonna 2014 uutisoitiin koulun sisäilmaongelmista. Koulu osallistuu muun muassa KiVa-, Comenius- ja Liikkuva koulu -hankkeisiin. ==Lähteet== Luokka:Vantaan peruskoulut Luokka:Pakkala
Rajatorpan koulu

Rajatorpan koulu on Vantaan Myyrmäen suuralueen Vapaalan kaupunginosassa sijaitseva, vuonna 1945 kansakouluna toimintansa aloittanut suomenkielinen peruskoulun alakoulu (luokka-asteet 1–6). Koulussa annetaan myös peruskouluun valmistavaa opetusta. Syksyllä 2019 koulua kävi 321 oppilasta. Rajatorpan koulun nykyinen koulurakennus valmistui vuonna 2019, ja 1960-luvulla rakennettu koulurakennus purettiin vuonna 2020. Ensimmäinen koulurakennus (Ilpolan koulu) valmistui syksyllä 1948 ja uudempi rakennus marraskuussa 1964. Koulun nimeksi vaihdettiin pian tämän jälkeen Rajatorpan koulu. Tiloja on sittemmin kunnostettu. Muutos kansakoulusta peruskouluksi tapahtui vuonna 1977. Syksyllä 2006 Rajatorpan koulu laajeni, kun aiempi Variston koulu liitettiin Rajatorpan kouluun Variston opetuspisteenä. Koulu mainitsee painotus- ja vahvuusalueikseen ympäristö- ja ilmaisukasvatuksen sekä tietotekniikan. ==Lähteet== ==Aiheesta muualla== *Rajatorpan koulu Luokka:Vantaan peruskoulut Luokka:Rajatorppa
Vantaan kansainvälinen koulu

Vantaan kansainvälinen koulu () on Vantaan Aviapoliksen suuralueen Pakkalan kaupunginosassa sijaitseva noin 580 oppilaan monikulttuurinen yhtenäiskoulu (luokka-asteet 1–9). Vantaan kaupunginkirjaston Pointin kirjasto sijaitsee samassa rakennuksessa Vantaan kansainvälisen koulun kanssa. Point on lyhennys sanoista Pakkalan oppimis- ja informaatiotalo. ==Lähteet== Luokka:Vantaan peruskoulut Luokka:Pakkala
Veromäen koulu

Veromäen koulu on Vantaan Aviapoliksen suuralueen Pakkalan kaupunginosassa sijaitseva noin 900 oppilaan suomenkielinen yhtenäiskoulu (luokka-asteet 1–9). Koulu perustettiin Pakkalan pienten lasten kouluksi. Koulutyö alkoi 19. marraskuuta 1917. ==Lähteet== ==Aiheesta muualla== *"Olemme keksineet, miten ilo palautetaan kouluun" – Veromäen oppimismalli mallina maailmalle (8.5.2016) (yle.fi) * Opettaja joka luopui oppitunneista – Vapautta ja vastuuta neljäsluokkalaisille (7.2.2016) (yle.fi) Luokka:Vantaan peruskoulut Luokka:Vantaan suojellut rakennukset Luokka:Pakkala
OFK Titograd

Omladinski fudbalski klub Titograd (ОФК Титоград) on montenegrolainen jalkapalloseura Podgorican kaupungista. Seura pelaa Montenegron korkeimmalla sarjatasolla Montenegron jalkapalloliigassa. Titograd voitti Montenegron cupin kaudella 2014–2015. Titograd pääsi ensimmäisen kerran Euroopan sisäisiin turnauksiin, kun se pelasi Eurooppa-liigan kaudella 2013–2014. Ensimmäisellä karsintakierroksella seura voitti unkarilaisen Videoton vierasmaalisäännön perusteella 2–2. Toisella karsintakierroksella Mladost voitti slovakialaisen Senican 3–2. Kolmannella kierroksella espanjalainen Sevilla voitti montenegrolaiset yhteismaalein 9–1. Kaudella 2015–2016 Titograd voitti ensimmäisellä karsintakierroksella azerbaidžanilaisen Neftçin vierasmaalisäännön avulla. Toisella kierroksella albanialainen Kukësi voitti Mladostin 4–3. ==Lähteet== Luokka:Montenegrolaiset jalkapalloseurat Luokka:Vuonna 1950 perustetut urheiluseurat Luokka:Podgorican urheilu
Ylästön koulu

Ylästön koulu on Vantaan Aviapoliksen suuralueen Ylästön kaupunginosassa sijaitseva noin 880 oppilaan suomenkielinen yhtenäiskoulu (luokka-asteet 1–9). Koulu laajennettiin yläkoulun sisältäväksi yhtenäiskouluksi vuosina 2018–2019. Laajennus valmistui syksyksi 2019, ja myös koulun piha uusittiin. Tiedosto:Ylästön koulu2 - Ylästö - Vantaa - m.jpg|Ylästön koulu on Vantaan Ylästön kaupunginosassa sijaitseva suomenkielinen yhtenäiskoulu. Tiedosto:Ylästön koulu3 - Ylästö - Vantaa - m.jpg|Ylästön koulun piha ennen laajennusta.. Tiedosto:Ylästön koulu1 - Ylästö - Vantaa - m.jpg|Ylästön koulun pääsisäänkäynti. Tiedosto:School lunch in ylästö school.jpg|Koululounasta Ylästön Koulussa ==Lähteet== ==Aiheesta muualla== Luokka:Vantaan peruskoulut Luokka:Ylästö
Filip Kostić

Filip Kostić (, s. 1. marraskuuta 1992 Kragujevac) on serbialainen jalkapalloilija, joka edustaa Italian Serie A:ssa pelaavaa Juventusta. Vasenjalkainen Kostić on pelipaikaltaan vasen laitahyökkääjä. Hän kuuluu myös Serbian jalkapallomaajoukkueeseen. == Ura == === Seurajoukkueura === Kostić on FK Radnički 1923:n kasvatti. Hän pelasi seuran edustusjoukkueen paidassa Serbian Superliigassa ja ykkösliigassa 61 ottelua tehden viisi maalia. Heinäkuussa 2012 Kostić siirtyi Alankomaiden Eredivisien FC Groningeniin. Hän pelasi seurassa kahden kauden aikana 43 ottelua onnistuen maalinteossa 11 kertaa. Elokuussa 2014 Kostić siirtyi Saksan Bundesliigan VfB Stuttgartiin. Hän teki bundesliigadebyyttinsä samassa kuussa Borussia Mönchengladbachia vastaan.http://us.soccerway.com/players/filip-kosti/145254/ Avausmaali syntyi joulukuussa 2014 Mainzia vastaan. Avauskaudellaan Bundesliigassa Kostić teki kolme maalia 29 ottelussa ja seuraavalla kaudella viisi maalia 30 ottelussa. Kostić edusti Hamburger SV:tä kausina 2016–2018, ja teki pelaamissaan 61 bundesliigaottelussa yhdeksän maalia. Hän siirtyi Eintracht Frankfurtiin lainalle kesällä 2018 ja siirto vakinaistettiin vuotta myöhemmin. Hän pelasi Frankfurtissa kausina 2018–2022 kaikkiaan 129 bundesliigaottelua, joissa hän teki 18 maalia ja antoi 49 maalisyöttöä. Parhaimmillaan hän syötti 17 liigamaalia kaudella 2020–2021. Hän teki kauden 2021–2022 Eurooppa-liigassa 12 ottelussa kolme ja syötti kuusi maalia Frankfurtin voittaessa mestaruuden. Puolivälierien toisessa osaottelussa hän teki kaksi maalia FC Barcelonaa vastaan. Hän onnistui maalinteossa myös Rangersia vastaan pelatun loppuottelun rangaistuspotkukilpailussa. Hänt valittiin tuolla kaudella Frankfurtin kauden pelaajaksi. Kaikkiaan hän teki Frankfurtissa pelaamissaan 34 Eurooppa-liigan ottelussa yhdeksän ja syötti 11 maalia. Kostić siirtyi elokuussa 2022 italialaisseura Juventukseen. Kahden kauden aikana hän on pelannut Serie A:ssa 66 ottelua, joissa hän on tehnyt kolme ja syöttänyt 12 maalia. Jälkimmäisellä kaudella hän pelasi Juventuksen voittamassa Italian cupissa neljä ottelua mutta ei päässyt loppuottelusa kentälle. Mestarien liigassa hän on pelannut kuusi ja Eurooppa-liigassa kahdeksan Juventuksen ottelua. === Maajoukkueura === Kostić on edustanut Serbiaa alle 19- ja alle 21-vuotiaiden jalkapallomaajoukkueissa. Serbian jalkapallomaajoukkueessa Kostić teki debyyttinsä kesäkuussa 2015 ystävyysottelussa Azerbaidžania vastaan. Ensimmäisen maaottelumaalinsa hän teki MM-karsintaottelussa Irlantia vastaan syyskuussa 2016. Hän pelasi MM-kilpailuissa 2018 Serbian kaikissa kolmessa ottelussa, näistä kahdessa avauskokoonpanossa. MM-kilpailuissa 2022 hän oli kahdesti avauskokoonpanossa. Kostić on kesäkuun 9. päivään 2024 mennessä pelannut 63 A-maaottelua, joissa hän on tehnyt kolme ja syöttänyt 12 maalia. Pelaamissaan 17 MM-karsintaottelussa hän on tehnyt kolme maalia ja antanut kuusi maalisyöttöä. EM-karsintaotteluita hän on pelannut 13 ja antanut niissä yhden maalisyötön. == Lähteet == Luokka:Serbialaiset jalkapalloilijat Luokka:Vuonna 1992 syntyneet Luokka:Elävät henkilöt
Seutulan koulu

Seutulan koulu on Vantaan Kivistön suuralueen Seutulan kaupunginosassa sijaitseva pieni, noin 150 oppilaan suomenkielinen alakoulu (luokka-asteet 1–6). Koulun naapurustossa sijaitsevat Katriinan sairaala ja Tammirinteen vastaanottokoti lapsille. ==Lähteet== Luokka:Vantaan peruskoulut Luokka:Seutula
Natalia Giloeva

Natalia Giloeva (karjalaisittain Hiloin Natoi, s. 1974 Tuuksi, Aunuksen piiri, Karjalan tasavalta, Venäjä) on karjalainen toimittaja, opettaja sekä karjalan kielen asiantuntija ja tutkija. Hän toimii myös karjalan kielen elvyttämiseksi. ==Kieli== Giloevan äidinkielet ovat karjala ja venäjä. Hänen puhumansa karjalan murre on livvinkarjalaa. Kieltä hän oppi karjalaiselta mummoltaan, jolle livvinkarjala oli vahvempi kieli kuin venäjä. ==Työura== Giloeva valmistui vuonna 1996 suomen- ja karjalankielen kääntäjäksi Petroskoin valtionyliopistosta. Filologian kandidaatiksi hän valmistui Petroskoissa vuonna 2004. Livvinkarjalaa hän on opettanut ja tutkinut sekä Suomessa että Venäjällä. Vuonna 2015 hän oli Suomessa työskennellessään virkavapaalla Petroskoin valtionyliopiston karjalan kielen opettajan työstä. Giloeva on Itä- Suomen yliopiston tutkija. Hänen tekeillä olevan väitöskirjansa aiheena ovat Raja-Karjalan murteet. Hän on toiminut vuodesta 2015 alkaen Yleisradion karjalankielisten uutisten kääntäjänä ja lukijana. Giloeva toimittaa ne nimellä Hiloin Natoi, joka on hänen karjalainen nimensä. Hän on myös kirjoittanut karjalan kielen oppikirjoja sekä toimii karjalan kielen elvyttämiseksi muun muassa Itä-Suomen yliopiston hankkeessa. Hän on ollut tekemässä ensimmäistä Suomessa julkaistua livvinkarjalan oppikirjaa, jonka julkaisi vuonna 2015 Karjalan Kielen Seura. ==Valikoidut teokset== * Timoi Munne, Santtu Karhu, Natalia Giloeva (toimittajat) Kazin L'uba (kuvittaja): Opi, opastu, ga älä öntästy!. Karjalan Kielen Seura, 2019. ISBN 978-952-5790-91-7. * Elena Junttila (kääntäjä) & Natalia Giloeva (kääntäjä): Loihtiet : sanan vägi : karjalazet tiedohussanat = Sanan voima : karjalaisia loitsuja = Sila slova : karel'skie zagovory. Karjalan Kielen Seura, 2017. ISBN 978-952-5790-58-0. * Leena Kushtshenko & Teija Mertaranta (kirjoittajat), Natalia Giloeva (kääntäjä), Elina Vanninen (kuvittaja): Opastummo lugemah da pagizemah karjalakse. Karjalan Kielen Seura, 2015. Karjalan kielen oppikirja, alkuteos Eka suomi. ISBN 978-952-5790-49-8. * Tatjana Pashkova & Natalia Giloeva: Luvendo- da harjoituskogomus. Nominat. Pronominat. Adverbit. Abusanat (karjalan kielen livvin murdehel). Petroskoin valtionyliopisto, 2013. ISBN 978-5-8021-3271-5. ==Katso myös== *Karjalaiset (kansa) ==Lähteet== ==Aiheesta muualla== *Yle Uudizet karjalakse Luokka:Itä-Suomen yliopisto Luokka:Karjalan kieli Luokka:Suomen venäläiset Luokka:Ylen toimittajat Luokka:Vuonna 1974 syntyneet Luokka:Elävät henkilöt
Vesa Törnroos

Vesa Petteri Törnroos (2. syyskuuta 1982 Pertunmaa – 15. huhtikuuta 2020 Pertunmaa) oli suomalainen trap-ampuja. Törnroos edusti Lahden Ampumaseuraa, ja hänen valmentajanaan toimi haulikkoammunnan maailmanmestari Satu Pusila. Törnroos oli 174 senttimetriä pitkä. Törnroos osallistui kaksiin MM- kilpailuihin, vuosina 2014 ja 2015. Toukokuussa 2015 hän sijoittui maailmancupin osakilpailussa Larnakassa neljänneksi omilla ennätyspisteillään ja varmisti Suomelle olympiapaikan. Huhtikuussa 2016 Törnroos valittiin Suomen joukkueeseen saman kesän olympialaisiin. Olympialaisissa hän sijoittui 11:nneksi. Törnroos oli naimisissa, ja hänellä on yksi lapsi. Hän kuoli syöpään. == Lähteet == Luokka:Suomalaiset ampujat Luokka:Vuonna 1982 syntyneet Luokka:Vuonna 2020 kuolleet
Etyylipyruvaatti

Etyylipyruvaatti (C5H8O3) on etanolin ja palorypälehapon esteri. Yhdistettä voidaan käyttää muun muassa orgaanisen kemian synteeseissä. ==Ominaisuudet== Huoneenlämpötilassa etyylipyruvaatti on väritöntä nestettä. Se liukenee hieman veteen ja hyvin muun muassa etanoliin, dietyylieetteriin ja asetoniin. Etyylipyruvaatilla on useita farmakologisia vaikutuksia. Sen on todettu muun muassa heikentävän elimistön hapetus- ja tulehdusstressiä, ehkäisevän riskiä verenvuotoshokkiin rotta- ja sikakokeissa, vähentävän vapaiden radikaalien määrää ja ylläpitää solujen ATP:n tuotantoa. Tarkkaa etyylipyruvaatin sytoprotektiivisen vaikutuksen mekanismia ei tunneta. ==Valmistus ja käyttö== Etyylipyruvaattia voidaan valmistaa hapettamalla etyylilaktaattia kaliumpermanganaatilla. Muita tapoja ovat etyylimetakrylaatin hapetus otsonilla ja etanolin ja palorypälehapon välinen esteröintireaktio. : Etyylipyruvaattia voidaan käyttää muiden yhdisteiden kuten klotsolinaatin valmistukseen. Sitä voidaan käyttää myös elektroniikkateollisuudessa puhdistusaineena. ==Lähteet== Luokka:Esterit
Panu Jansson

Panu Jansson (s. 14. lokakuuta 1981) on suomalainen toimittaja. Jansson työskentelee Helsingin Sanomien Lasten uutisissa, missä hän oli mukana perustamassa Lasten uutiset -sanomalehteä kesällä 2020. Vuosina 2012-20 hän toimi kaupunkimedia City-lehden päätoimittajana. Hän aloitti Cityssä vuonna 2011 verkon vastaavana toimittajana ja eteni päätoimittajaksi, kun vanhanmallinen, kaupungin jakelupisteissä jaeltu City-lehti lopetettiin syksyllä 2012. Jansson rakensi yhdessä Cityn uuden omistajan Ilkka O. Lavaksen kanssa Citystä digitaalista mediaa ja luotsasi kaupunkimediaa läpi mediamurroksen, joka vaikutti lehden teon edellytyksiin myös Cityssä. Jansson on ennen Cityä tehnyt toimittajan töitä Kauppalehdessä, Keskisuomalaisessa, Kymen Sanomissa, asiakaslehdissä sekä freelancerina. Hän on opiskellut journalistiikkaa Jyväskylän yliopistossa ja on tutkinnoltaan humanististen tieteiden kandi. Lisäksi hän on käynyt Taideteollisen Korkeakoulun Aikakauslehtijournalismin sivuaineohjelman. == Lähteet == Luokka:Suomalaiset toimittajat Luokka:Suomalaiset päätoimittajat Luokka:Elävät henkilöt Luokka:Syntymävuosi puuttuu
Sporten

Sporten oli Helsingissä vuosina 1881–1895 ilmestynyt ruotsinkielinen urheilulehti. Alaotsikolla Tidning för manlig idrott ilmestynyt Sporten oli Suomen ensimmäinen urheilulehti. Ruotsinkieliselle sivistyneistölle tarkoitettu julkaisu keskittyi varsinkin metsästykseen, kalastukseen, purjehdukseen, voimisteluun ja hevosurheiluun. Tulosten ja suoritustapojen lisäksi Sporten esitteli kilpailuvälineitä sekä julkaisi kuvia ja ilmoituksia. Lehden toimittajina työskentelivät aluksi M. B. Mexmontan ja sittemmin Alexander Hintze, jota seurasi vuonna 1893 John Linsén. Levikki kohosi noin 800 kappaleeseen, mutta laski sitten nopeasti Linsénin vähennettyä metsästyksen ja purjehduksen osuutta. Aluksi kerran ja Linsénin aikana kahdesti kuukaudessa ilmestynyt lehti jouduttiin lopettamaan taloudellisista syistä keväällä 1895. Osasyynä sen vaikeuksiin oli ruotsalaisen Tidning för idrott -lehden leviäminen Suomeen. ==Lähteet== ==Aiheesta muualla== * Sporten digitoituna kansalliskirjastossa Luokka:Helsingin media Luokka:Ilmestymästä lakanneet suomalaiset aikakauslehdet Luokka:Suomalaiset ruotsinkieliset aikakauslehdet Luokka:Suomalaiset urheilulehdet
Heikki Jutila

Heikki Jutila (30. lokakuuta 1857 Alavieska – 27. joulukuuta 1935 Alavieska) oli suomalainen maanviljelijä, kirkonisäntä ja kirkonrakentaja.Kirjastovirman henkilögalleria : Heikki Jutila Heikki Jutilan vanhemmat olivat Matti Antinpoika Jutila ja Liisa Antintytär Anttila. Hänen isänsä kuoli 1865 lavantautiin ja suurten nälkävuosien aikana hänen setänsä ja kaksi veljeään kuoli poltetautiin. Jutila itsekin sairastui mutta selvisi hengissä. Jutila oli naimisissa Reeta Antintyttären (1857–1949) kanssa. Heikki Jutila piti kotitaloaan Jutilaa yhdessä veljiensä Mikon ja Juhon kanssa kunnes seppänä toiminut Juho muutti pois ja Mikko ja Heikki jakoivat talon kahtia. Heikki Jutila piti talossaan aluksi kirjastoa ja Alavieskan säästöpankki toimi talossa 1905–1926. Heikki Jutila oli kirkkoväärtinä 40 vuoden ajan 1894–1935. Hänen aikanaan korjattiin Alavieskan kirkko 1908–1909 ja kun kirkko paloi salaman sytyttämässä tulipalossa 2. toukokuuta 1916 Heikki Jutila suunnitteli uuden tilapäisen kirkon yhdessä poikiensa Heikin ja Vilhon kanssa. Jutila valvoi ja johti myös tämän tilapäisen "lautakirkoksi" kutsutun kirkon rakennustöitä. Lautakirkko oli käytössä vuoteen 1948 saakka jolloin Alavieksaan valmistui uusi kirkko. == Lähteet == Luokka:Suomalaiset kirkonrakentajat Luokka:Vuonna 1857 syntyneet Luokka:Vuonna 1935 kuolleet
Prosecco

Prosecco on italialainen pääosin tai kokonaan Glera-rypäleestä valmistettu kuohu- tai valkoviini. Sitä tuotetaan laajalla alueella Koillis-Italian Venetossa, johon kuuluvat Bellunon, Padovan, Trevison, Vicenzan ja Venetsian maakunnat. Lisäksi sitä tuotetaan Friuli-Venezia Giulian alueella. Prosecco DOC -viinit ovat olleet laatuluokiteltuja ja nimisuojattuja viinejä vuodesta 2009. Tuotantoalue oli vuonna 2017 kaikkiaan 233 neliökilometriä ja vuotuinen tuotantomäärä noin 260 miljoonaa litraa vuonna 2015. Prosecco DOC on italialaisista laatuviineistä (DOC tai DOCG) eniten tuotettu: sitä on viime vuosina tuotettu yli 200 miljoonaa litraa, kun toiseksi tuotetuimman, Montepulciano d’Abruzzon tuotantomäärä on ollut alle 100 miljoonaa litraa. Viinilajin nimi juontuu Triestessä sijaitsevasta Proseccon kylästä. Viini on parhaimmillaan joko kevyiden ruokien kanssa tai sellaisenaan. Viinin ominaisuuksia ovat kukkaisuus, kuplat ja jälkimaku. Hyvä prosecco on kukkaisen aromaattinen. Aromaattisuus säilyy juomassa nopean tankkikäymisen ansiosta. == Katso myös == * Cava * Shamppaja * Viini * Punaviini == Lähteet == == Aiheesta muualla == Luokka:Kuohuviinit Luokka:Valkoviinit Luokka:Italialaiset viinit
Khaled al-Asaad

Khaled al-Asaad (1934 – 18. elokuuta 2015) oli syyrialainen arkeologi, joka tunnettiin etenkin työstään museoviraston johtajana Syyriassa sijaitsevassa Palmyran rauniokaupungissa. Ääri-islamilaisen Isis-järjestön taistelijat teloittivat hänet vuonna 2015. ==Elämäkerta== Al-Asaad syntyi Tadmurin kaupungissa Syyriassa, jonka kupeessa Palmyran rauniot sijaitsevat. Hän lähti kotikaupungistaan maan pääkaupunki Damaskokseen, jossa hän opiskeli historiaa ja opetustiedettä Damaskoksen yliopistossa. Al-Asaadilla ei ollut varsinaista arkeologin koulutusta, vaan hän oppi sittemmin siihen liittyvät taidot paikan päällä töissä. Vuonna 1963 al-Asaadista tuli museoviraston johtaja Palmyrassa ja hän toimi tehtävässään aina eläkkeelle siirtymiseensä saakka vuonna 2003. Kollegat kuvailivat al-Asaadia itseoppineeksi asiantuntijaksi, jota kiehtoi hänen kotikaupunkinsa historia. Hänen paikallisen tuntemuksensa takia monet Palmyran ulkomaalaisista tutkijoista työskentelivät hänen avullaan. Hänet tunnettiinkin myös lempinimellä Mr. Palmyra. Al-Asaadilla oli myös tärkeä osa Palmyran luetteloinnissa osaksi Unescon maailmanperintöluetteloa. Monien muiden syyrialaisten vastaavissa asemissa toimineiden henkilöiden tapaan al- Asaad oli Syyrian Baath-puolueen jäsen. Hänen ei kuitenkaan tiedetä olleen hallinnon aktiivinen tukija. Hänen jäädessään eläkkeelle hänen toimintaansa Palmyrassa jatkoi hänen poikansa Walid. Ääri-islamilaisen Isis-järjestön uhatessa kaupunkia al-Asaad oli kieltäytynyt jättämästä Palmyraa uskoen, ettei järjestö uhkaisi vanhaa eläkkeelle jäänyttä virkamiestä. Ennen kuin Isis valtasi kaupungin, museon työntekijät olivat siirtäneet monia löydöksiä Syyrian turvallisemmille alueille. Joidenkin tietojen mukaan Isisin jäsenet yrittivät saada al-Asaadilta tietoonsa näiden esineiden piilopaikkoja ja hänet päätettiin teloittaa kun hän ei suostunut niitä paljastamaan. Al-Asaad oli kaksi kertaa Isisin pidättämänä, kunnes 18. elokuuta 2015 järjestön jäsenet raahasivat hänet julkiselle aukiolle ja mestasivat hänet. Khaled al-Asaadin ruumis löydettiin Kahloulista Palmyran itäpuolelta helmikuussa 2021. ==Lähteet== Luokka:Syyrialaiset tieteilijät Luokka:Arkeologit Luokka:Teloitetut Luokka:Vuonna 1934 syntyneet Luokka:Vuonna 2015 kuolleet
FK Rudar Pljevlja

Fudbalski klub Rudar Pljevlja on jalkapalloseura Pljevljan kaupungista Pohjois-Montenegrosta. Seura pelaa Montenegron korkeimmalla sarjatasolla Montenegron jalkapalloliigassa. Montenegron mestaruuden seura on voittanut kahdesti: 2009–2010 ja 2014–2015. Montenegron cupin Pljevlja on voittanut kolmesti: 2006–2007, 2009–2010, 2010–2011. Pljevlja on osallistunut useana vuonna Euroopan sisäisiin jalkapalloturnauksiin. Ensimmäisen kerran se pelasi Eurooppa-liigan edeltäjässä UEFA Cupissa kaudella 2007–2008, jolloin se hävisi ensimmäisellä karsintakierroksella kyproslaiselle Omonialle kummatkin osaottelut 2–0. Pljevlja pääsi mestaruusvuotensa jälkeen pelaamaan Mestarien liigassa kaudella 2010–2011. Ensimmäisellä kierroksella montenegrolaiset voittivat sanmarinolaisen Tre Fiorin 7–1, mutta toisella kierroksella bulgarialainen Liteks Lovetš oli parempi maalein 5–0. Pljevlja pelasi jälleen Eurooppa–liigassa kaudella 2011–2012, mutta hävisi toisella kierroksella itävaltalaiselle Austria Wienille yhteismaalein 5–0. Kaudella 2012–2013 Pljevlja hävisi armenialaiselle Shirakille Eurooppa–liigan ensimmäisellä karsintakierroksella 2–1. Seuraavana kaudella Pljevlja voitti ensimmäisellä karsintakierroksella armenialaisen FC Mikan 2–1, mutta hävisi seuraavalla karsintakierroksella puolalaiselle Śląsk Wrocław 6–2. Voitettuaan Montenegron mestaruuden vuonna 2015 pääsi se jälleen seuraavalla kaudella Mestarien liigaan, jossa Pljevlja hävisi toisella karsintakierroksella azerbaidžanilaiselle Karabahille 1–0. ==Lähteet== Luokka:Montenegrolaiset jalkapalloseurat Luokka:Vuonna 1920 perustetut urheiluseurat
Long Road Out of Eden

'Long Road Out of Eden on yhdysvaltalaisen rockyhtye Eaglesin seitsemäs ja uusin studioalbumi. Se julkaistiin vuonna 2007. Albumia tehtiin yli kuusi vuotta ja se julkaistiin 27 vuotta yhtyeen edellisen The Long Run studioalbumin jälkeen. Se on myös yhtyeen viimeinen albumi Glenn Freyn kanssa, sillä Frey kuoli vuonna 2016. Levyllä ei enää ollut mukana myöskään Don Felder, joka erosi yhtyeestä vuonna 2001. Albumi myi moninkertaista platinaa Australiassa, Tanskassa, Uudessa-Seelannissa, BritanniassaEagles Long Road Out of Eden Certified Triple Platinum ja peräti seitsenkertaista platinaa Yhdysvalloissa.Gold & Platinum - RIAA Albumi sai myös hyvän vastaanoton kriitikoilta. == Kappaleet == === CD 1 === === CD 2 === == Kokoonpano == ; Eagles * Glenn Frey – kitara, koskettimet, basso, laulu * Don Henley – rummut, lyömäsoittimet, kitara, laulu * Timothy B. Schmit – basso, laulu * Joe Walsh – kitara, koskettimet, laulu ; Muut muusikot * Steuart Smith – kitara, koskettimet, mandoliini * Scott Crago – rummut ja lyömäsoittimet * Richard F. W. Davis – koskettimet * Michael Thompson – koskettimet, harmonikka, pasuuna * Will Hollis – koskettimet * Al Garth – alttosaksofoni, viulu * Bill Armstrong – trumpetisti * Chris Mostert – tenorisaksofoni * Greg Smith – baritoni saksofoni * Greg Leisz – pedal-steel-kitara * Lenny Castro – lyömäsoittimet * Luis Conti – lyömäsoittimet * Orkesteri – Richard F. W. Davis ja Glenn Frey * Greg Smith ja Don Henley – puhallinsovitukset == Lähteet == Luokka:Vuoden 2007 albumit Luokka:Eaglesin albumit
Gibanica

Gibanica on serbialainen leivonnainen, joka on suosittu laajalti Balkanin alueella. Gibanicat ovat Filo-taikinasta valmistettuja juustolla täytettyjä kääröjä. Gibanicat voivat olla suolaisia tai makeita, yksinkertaisia tai hyvinkin juhlallisia rakenteeltaan. == Historia == Ensimmäiset havainnot sanasta gibanica ovat 1600-luvulta. Tuolloin sitä käytettiin suku- tai lempinimenä. Filologi ja kielitieteilijä Vuk Stefanović Karadžić lisäsi sanan gìbanica/гѝбаница laatimaansa serbian sanakirjaan vuonna 1818. Karadžić matkusteli laajalti Balkanilla ja keräsi havaintojaan serbialaisesta kulttuurista ja tavoista. Toisen maailmansodan aikana serbialaiset Četnikit valmistivat maanviljelijöiltä saamistaan raaka-aineista Četnikkien gibanicoja. Jugoslavian partisaanien komentajan Josip Broz Titon ja Četnikkien johtajan Draža Mihailovićin tavatessa Ravna Gorassa vuonna 1941, he nauttivat muun muassa gibanicoja. == Aiheesta muualla == luokka:Leivonnaiset Luokka:Suolaiset leivonnaiset Luokka:Serbialainen keittiö
Chicagon roomalaiskatolinen arkkihiippakunta

Chicagon roomalaiskatolinen arkkihiippakunta (, ) on katolisen kirkon hiippakunta Yhdysvalloissa. Se on perustettu 28. marraskuuta 1843 ja siitä on erotettu Quincyn, Peorian, Rockfordin ja Jolietin hiippakunnat. Seurakuntia oli 356 vuonna 2013. Pyhän nimen katedraali on hiippakunnan pääkirkko. == Piispat ja arkkipiispat == * William Quarter (1844–1848) * James Oliver Van de Velde (1848–1853) * Anthony O'Regan (1854–1858) * James Duggan (1859–1880) * Patrick Feehan (1880–1902) * James Edward Quigley (1903–1915) * George Mundelein (1915–1939) * Samuel Stritch (1939–1958) * Albert Gregory Meyer (1958–1965) * John Cody (1965–1982) * Joseph Louis Bernardin (1982–1996) * Francis Eugene George (1997–2014) * Blase Joseph Cupich (2014– ) == Lähteet == Luokka:Kristinusko Illinois’ssa Luokka:Yhdysvaltain katoliset hiippakunnat
Moritz Böhringer

Moritz Böhringer (s. 16. lokakuuta 1993 Stuttgart, Saksa) on saksalainen amerikkalaisen jalkapallon pelaaja, joka oletettavasti edustaa kaudella 2016 NFL-seura Minnesota Vikingsia. Böhringer on ensimmäinen NFL-liigaan varattu pelaaja, joka on pelannut ainoastaan Euroopassa ennen varatuksi tulemistaan. Pelipaikaltaan Böhringer on laitahyökkääjä. Böhringer pelasi juniorina jalkapalloa, mutta vaihtoi 17-vuotiaana amerikkalaiseen jalkapalloon nähtyään koostevideoita NFL:stä. Hän liittyi Saksan läheisen Crailsheim Titansin juniorijoukkueeseen, ja pelasi Titansissa Saksan neljännellä sarjatasolla Oberligassa kaudet 2013 ja 2014. Böhringer siirtyi maan pääsarjaan GFL-liigan Schwäbisch Hall Unicornsiin kaudeksi 2015, ja voitti kauden päätteeksi vuoden tulokkaan palkinnon. ==Lähteet== Luokka:Saksalaiset amerikkalaisen jalkapallon pelaajat Luokka:Vuonna 1993 syntyneet Luokka:Elävät henkilöt
Englannin mestaruussarjan kausi 2015–2016

Englannin Mestaruussarjan kausi 2015–2016 on englantilaisen seurajalkapalloilun toiseksi korkeimman sarjatason Mestaruussarjan 12. kausi. Kausi alkoi 7. elokuuta 2015 päättyi 7. toukokuuta 2016. == Joukkueet == Joukkue Kaupunki Kotikenttä Sijoitus 2014–15 Birmingham City Birmingham St. Andrew’s 10. Blackburn Rovers Blackburn Ewood Park 9. Bolton Wanderers Bolton Macron Stadium 18. Brentford Lontoo Griffin Park 5. Brighton & Hove Albion Brighton Falmer Stadium 20. Bristol City Bristol Ashton Gate Stadium Burnley Burnley Turf Moor Cardiff City Cardiff Cardiff City Stadium 11. Charlton Athletic Lontoo The Valley 12. Derby County Derby Pride Park Stadium 8. Fulham Lontoo Craven Cottage 17. Huddersfield Huddersfield John Smith's Stadium 16. Hull City Kingston upon Hull KC Stadium Ipswich Town Ipswich Portman Road 6. Leeds United Leeds Elland Road 15. Middlesbrough Middlesbrough Riverside Stadium 4. Milton Keynes Dons Milton Keynes Stadium mk Nottingham Forest Nottingham City Ground 14. Preston North End Preston Deepdale Queens Park Rangers Lontoo Loftus Road Reading Reading Madejski Stadium 19. Rotherham United Rotherham New York Stadium 21. Sheffield Wednesday Sheffield Hillsborough 13. Wolverhampton Wanderers Wolverhampton Molineux Stadium 7. ==Sarjataulukko== Sijoituksen määrittäminen: 1) Pisteet; 2) Maaliero; 3) Tehdyt maalit. (M) Mestari; (N) Noussut; (O) Nousukarsinnan voittanut; (P) Pudonnut. ==Nousukarsinta== ==Lähteet== Luokka:Englannin mestaruussarjan kaudet Luokka:Jalkapallosarjojen kausi 2015–2016/2016
HŠK Zrinjski Mostar

Hrvatski športski klub Zrinjski Mostar on bosniahertsegovinalainen jalkapalloseura Mostarin kaupungista. Se pelaa maansa korkeimmalla sarjatasolla Bosnia ja Hertsegovinan Valioliigassa. Se on osa Zrinjski Mostar -urheiluseuraa. Mostar on voittanut maansa mestaruuden kolmasti: 2004–05, 2008–09 ja 2013–14. Seura on pelannut usealla kaudella Euroopan sisäissä kilpailuissa, mutta ei ole koskaan päässyt karsintakierroksia pidemmälle. ==Lähteet== Luokka:Bosniahertsegovinalaiset jalkapalloseurat Luokka:Vuonna 1905 perustetut urheiluseurat Luokka:Mostar
Ivana Maksimović

Ivana Maksimović (s. 2. toukokuuta 1990 Belgrad, Jugoslavia, nyk. Serbia) on serbialainen ampuja ja olympiamitalisti. Hän saavutti hopeaa olympiakisoissa 2012 Lontoossa 50 metrin asentokilpailusta. Samoissa kisoissa Maksimović oli 10 metrin ilmakiväärissä sijalla 37.Ivana Maksimović sports-reference.com Hänen isänsä on ammunan olympiavoittaja ja viisinkertainen MM-mitalisti Goran Maksimović. == Lähteet == Luokka:Serbialaiset ampujat Luokka:Serbialaiset olympiamitalistit Luokka:Vuonna 1990 syntyneet Luokka:Elävät henkilöt
Edvin Hämäläinen

Matti Edvin Hämäläinen (31. tammikuuta 1877 JyväskyläPuolustusvoimiemme upseeristo 1929, s. 147. Akateeminen Kustannusosakeyhtiö, Helsinki 1929. – 5. huhtikuuta 1948Matti Edvin Hämäläinen Findagrave.com. Viitattu 23.4.2021.) oli suomalainen kansakoulunopettaja, suojeluskuntajärjestön palveluksessa ollut everstiluutnantti, taidemaalari ja toimittaja.Avoin museo : Edvin Hämäläinen Hämäläinen palveli vuosina 1895–1897 vapaaehtoisena Hämeenlinnan tarkk’ampujapataljoonassa. Hän kävi neljä luokkaa Jyväskylän lyseota ja valmistui vuonna 1902 kansakoulunopettajaksi Jyväskylän opettajaseminaarista. Hän opiskeli kuvataidetta Suomen Taideyhdistyksen piirustuskoulussa vuosina 1902 ja 1906. Hämäläinen sai vaikutteita seminaarissa lehtorina toimineelta arkkitehti Yrjö Blomstedtilta. Hän otti osaa Jyväskylän Seminaarin museon perustamiseen ja museon kokoelmien keruuseen ja järjestämiseen. Hämäläinen maalasi muun muassa maisema-akvarelleja Toivakan erämaista. Hämäläinen oli kansakoulunopettajana Luhangassa 1903–1904, Virolahdella 1904–1914 ja Jyväskylässä 1914–1918. Hän opetti Jyväskylässä järjestetyillä piirustuskursseilla 1909 sekä piirustus- ja käsityökursseilla 1911–1912. Hän oli myös Blomstedtin sijaisena piirustuksen ja käsityön opettajana Jyväskylän lyseossa ja opettajaseminaarissa. Lisäksi Hämäläinen oli toimittajana Kotitaide- ja Sana ja Miekka -lehdissä. Hämäläinen osallistui vuonna 1917 suojeluskuntien perustamiseen Keski-Suomessa ja oli sisällissodan puhjetessa upseerina Jyväskylän suojeluskuntapiirin esikunnassa. Sodan aikana hänet siirrettiin Karjalan II rykmentin XI pataljoonaan, jonka mukana hän osallistui Antrean taisteluihin Hannilassa ja Viipurin vapautukseen. Hämäläinen toimi Jyväskylän suojeluskuntapiirin päällikkönä 1919–1932.Suojeluskuntien piiripäälliköt Hänen sotilasarvonsa oli vuonna 1928 majuri. Vuoden 1932 Mäntsälän kapinan yhteydessä Hämäläistä epäiltiin virkavelvollisuuden laiminlyönnistä, sillä hän ei ollut estänyt kapinallisia kokoontumasta Jyväskylän asemalle. Syytettä ei kuitenkaan nostettu.Arne Somersalo Totuus Mäntsälästä, s. 49. Ajan Sana, Helsinki 1932. Saatavilla PDF ==Perhe== Hämäläisen vanhemmat olivat vaskiseppä Matti Hämäläinen ja Eeva Lovisa Manninen. Edvin Hämäläisen poika oli arkkitehti Aulis E. Hämäläinen.Diplomi- insinöörit ja arkkitehdit 1965, s. 166. Insinöörijärjestöjen kustannus, Helsinki 1965. == Kirjallista tuotantoa == * Maalaiskansakoulun kuvaanto- ja käsityösarjat. Edellinen osa 1-5, Maalais-, leppä-, luonnon-, veisto- ja metallisarjat ; laatineet Yrjö Blomstedt, Edvin Hämäläinen, Väinö Valorinta. WSOY 1913 * Maalaiskansakoulun kuvaanto- ja käsityösarjat. Jälkimäinen osa: 6-8a, 8b, Paperi- ja pahvityö-, muovailu- ja kuvaantosarjat ; laatineet Yrjö Blomstedt, Edvin Hämäläinen, Väinö Valorinta. WSOY 1913 == Lähteet == Luokka:Suomalaiset opettajat Luokka:Suomalaiset everstit Luokka:Suomalaiset taidemaalarit Luokka:Vuonna 1877 syntyneet Luokka:Vuonna 1948 kuolleet
Sai Jinhua

Sai Jinhua (1874–1936) oli yksi kuuluisimmista kiinalaisista kurtisaaneista. Sain vaiheikkaan uran aikana hänellä oli suhteita useisiin korkea arvoisiin kiinalaisiin virkamiehiin ja väitetysti myös ulkomaalaisia joukkoja Bokserikapinan aikana komentaneeseen Alfred Walderseen kanssa. Sain ura innoitti useita näytelmäkirjailijoita, mutta Sai itse kuoli lopulta köyhänä ja oopiumiriippuvaisena. ==Elämäkerta== Sai Jinhuasta tehtyjen lukuisten fiktiivisten tarinoiden takia totuuden ja legendan erottaminen hänen elämänsä vaiheiden aikana on vaikeaa. Hän syntyi Suzhoussa köyhään kauppiasperheeseen ja aloitti uransa prostituoituna jo varhaisessa teini-iässä. Töihin hänet houkutteli perheen sukulainen keinona perheen taloustilanteen parantamiseksi. 12-vuotiaana hänestä tuli häntä paljon vanhemman diplomaatti Hong Junin kolmas jalkavaimo. Hongin mukana Sai oleskeli kolme vuotta Euroopassa, jossa hän matkusti Berlinin ja Pietarin välillä synnyttäen tänä aikana tyttären. Kun Hong kuoli vuonna 1893 Hongin perhe karkotti Sain, joka joutui jättämään tyttärensä Hongin suvulle palaten sittemmin vanhan ammattinsa pariin käyttäen nimeä Cao Meng. Käyttäen hyväksi Hongin kanssa asuessaan luomiaan suhteita korkea arvoisiin virkamiehiin Saista tuli yksi Kiinan suosituimmista kurtisaaneista ja hän työskenteli Pekingissä, Shanghaissa ja Tianjinissa. Bokserikapinan aikana vuonna 1900 Sai pakeni Tianjinista Pekingiin, jossa hänellä oli väitetysti suhde kapinaa kukistamaan lähetettyjen ulkomaalaisten joukkojen komentaja Alfred Walderseen kanssa. Väitetysti hänellä oli myös merkittävä osa avun tuomisessa Pekingin asukkaille ja sittemmissä rauhanneuvotteluissa. Näihin aikoihin Sai pyöritti myös prostituoitujen rinkiä ja vuonna 1905 hänet pidätettiin sen jälkeen, kun yksi hänen työläisistään teki itsemurhan. Sain väitettiin ajaneen työntekijänsä tähän tekoon. Sai karkotettiin Suzhouhun ja vuosien 1906 ja 1922 välillä hän avioitui ja erosi kaksi kertaa. Myöhemmän elämänsä aikana Saista tuli oopiumiriippuvainen ja hän eli äärimmäisessä köyhyydessä ainoana tulonlähteenään eräät vanhat lahjoittajat ja journalistit, joille hän myi tarinoitaan. Sai kuoli Pekingissä vuonna 1936. Vaiheikkaan uransa takia Sain tarina kiinnosti niin Kiinassa kuin ulkomaillakin. Qing-dynastian ja tasavallan ajan kiinalaisia näytelmäkirjailijoita Sain tarina kiinnosti helppona tapana nostattaa nostalgisia tunteita menneen keisarillisen ajan kurtisaanikulttuurista ja toisaalta kuvata Kiinan ja lännen kulttuurien yhteenotosta ja Kiinan muuttuvista sukupuolirooleista. ==Lähteet== Luokka:Vuonna 1874 syntyneet Luokka:Vuonna 1936 kuolleet Luokka:Kiinalaiset henkilöt Luokka:Kurtisaanit
Fernando de Herrera

Fernando de Herrera,"el divino" eli 'jumalainen', (noin 1534 Sevilla, Espanja – 1597), oli Espanjan suuruudenaikainen runoilija ja oppinut, joka kirjoitti Petrarcan tyylisiä rakkaussonetteja.Otavan Iso tietosanakirja osa 3, palsta 674 Tiedot hänestä ovat pääasiassa peräisin Francisco Pachecon teoksesta Libro de descripción de verdaderos retratos de illustres y memorables varones (1599 'Kuuluisien ja muistettavien miesten muotokuvien kuvauksia'). Herreran runosta "Laulu Lepanton taistelusta" on julkaistu ote Otto Mannisen suomennoksena teoksessa Maailmankirjallisuuden kultainen kirja 7: Espanjan ja Portugalin kirjallisuuden kultainen kirja.Runotietokanta, Lahden kaupunginkirjasto == Lähteet == Luokka:Espanjalaiset runoilijat Luokka:1530-luvulla syntyneet Luokka:Vuonna 1597 kuolleet
Nolan Patrick

Nolan Patrick (s. 19. syyskuuta 1998 Winnipeg, Manitoba, Kanada) on kanadalainen uransa päättänyt jääkiekkoilija. Philadelphia Flyers varasi hänet NHL:n varaustilaisuuden toisena pelaajana vuonna 2017. Hän pelasi kolme kautta, 2018–2019, 2019–2020 ja 2020–2021 Philadelphia Flyersissa ja yhden, 2021–2022 Vegas Golden Knightissa. Saldona 222 ottelua, joissa tehopisteitä 32+45=77. Hän joutui lopettamaan peliuransa vaikean migreenin vuoksi. Hän alkaa työskennellä uransa jälkeen taito- ja videovalmentajana. == Lähteet == Luokka:Kanadalaiset jääkiekkoilijat Luokka:Philadelphia Flyersin varaamat pelaajat Luokka:Vuonna 1998 syntyneet Luokka:Elävät henkilöt
Ernesti Suolahti

Karl Edvard Ernst (Ernesti) Suolahti (sukunimi alk. Palander; 24. lokakuuta 1873 Helsinki – 17. lokakuuta 1947 Hämeenlinna) oli suomalainen lyseon lehtori ja suojeluskuntajärjestön palveluksessa ollut everstiluutnantti. Suolahden vanhemmat olivat lehtori Edvard Wilhelm Palander ja Ottilia Aurora Kockström. Hän pääsi vuonna 1894 ylioppilaaksi Hämeenlinnan lyseosta ja valmistui vuonna 1896 voimistelunopettajaksi. Suolahti oli Hämeenlinnan klassillisen lyseon voimistelun ym. aineiden kollegana ja lehtorina vuosina 1898–1919 ja Hämeenlinnan suomalaisen yhteiskoulun opettajana vuosina 1919–1924. Hän toimi Etelä-Hämeen suojeluskuntapiirin päällikkönä vuosina 1919–1932Suojeluskuntien piiripäälliköt ja oli sen kuukausijulkaisun Hämeen Ilveksen päätoimittajaHämeen Ilves, digitoitu näytenumero vuodelta 1923. Kansalliskirjasto.fi. Hän suoritti aktiiviupseerin tutkinnon 1927 ja sai everstiluutnantin arvon 1931. Suolahti oli Isänmaallista kansanliikettä edustaneena presidentin valitsijamiehenä vuosina 1940 ja 1943. Hänet oli valittu jo vuoden 1937 vaaleissa, mutta hän oli silloin sairauden vuoksi estynyt osallistumasta itse presidentinvaaliin.Fem nya elektorer i Nylands läns valkrets. Hufvudstadsbladet 13.12.1940, s. 10. Kansalliskirjaston digitaaliset aineistot. Viitattu 1.3.2024.Oma valitsijamies Lopen Lehti 10.2.1937, s. 2. Kansalliskirjaston digitaaliset aineistot. Viitattu 1.3.2024.Pääministerin kirje valtioneuvostolle, asetus 166/1943, Suomen asetuskokoelma 1943, s. 349–354. Suolahti oli naimisissa vuodesta 1903 Aino Heleniuksen kanssa. == Teoksia == * Piirteitä Hämeenlinnan lukion toiminnasta v. 1857-1872 ; esitti Ernesti Suolahti. Hämeenlinna 1908 * Hämeenlinnan triviaalikoulun oppilasmatrikkeli 1799-1841. Suomen sukututkimusseuran julkaisuja 4. Helsinki 1927 * Hämeenlinnan puhelinlaitos 1883 - 1933. Hämeenlinnan puhelinlaitos, Hämeenlinna 1933 * Piirteitä aikaisemmista kirjakauppa-oloista Hämeenlinnassa ja ”Suomalainen kirjakauppa-osakeyhtiö Hämeenlinnassa” v.v. 1908 - 1933 ; tallellaolevien asiakirjojen mukaan Ernesti Suolahti. Hämeenlinna 1933 * Hämeenlinnan normaalilyseo 1873-1887 : elämäkerralliset tiedot opiston oppilaista ; koonnut Ernesti Suolahti. Hämeenlinna 1934 * Kotiteollisuusopisto Fredrika Wetterhoffin työkoulu Hämeenlinnassa 1885 - 1935. Hämeenlinna 1935 == Toimitustöitä == * Hämeenlinnan normaalilyseo 1873-1887 ja lyseo 1887-1923. Hämeenlinna 1923 == Lähteet == Luokka:Suomalaiset opettajat Luokka:Suomalaiset everstit Luokka:Isänmaallisen Kansanliikkeen poliitikot Luokka:Vuonna 1873 syntyneet Luokka:Vuonna 1947 kuolleet
Puuvillaloukku

Puuvillaloukku () on laite, jolla erotellaan (loukutetaan) puuvillan kuidut ja siemenet. Puhdistuksen jälkeen raakapumpuli paalataan kuljetusta varten. Puuvillakehräämössä paalit avataan, puuvilla puhdistetaan raastinkoneessa ja sitten se karstataan kuitujen saamiseksi saman suuntaiseksi ennen kehruuta. Eli Whitney sai Yhdysvalloissa kasvatetun lyhytkuituisen puuvillan käsittelyyn tarkoitetulle loukulle patentin vuonna 1794. Tämä keksintö vaikutti suuresti Yhdysvaltojen Etelävaltioiden kehitykseen 1800-luvulla, ja Yhdysvallat nousi 1800-luvulla maailman suurimmaksi puuvillan tuottajaksi. Jo viljelmillä tehtävässä puhdistuksessa puuvillakuitu erotetaan kodista ja siemenistä. Siemeniä voi olla lyhytkuituisessa lajissa kolme kiloa yhtä kuitukiloa kohden. == Lähteet == == Aiheesta muualla == Luokka:Puuvilla Luokka:1700-luvun keksinnöt Luokka:Maatalouskoneet Luokka:Tekstiiliteollisuus Luokka:Esiteolliset keksinnöt
Myrkytystietokeskus

Myrkytystietokeskus on valtakunnallinen toimija, joka vuodesta 2015 lähtien on kuulunut hallinnollisesti HUS:n sisällä HYKS Akuuttiin. Myrkytystietokeskus sijaitsee Helsingissä Meilahden sairaala-alueen vieressä, Tukholmankadun varrella. Keskus palvelee koko maata puhelimitse. Neuvontaa annetaan yleisölle ja terveydenhuollon ammattihenkilöstölle. Lisäksi keskus toimii tarvittaessa tietolähteenä viranomaisille ja tiedotusvälineille. Myrkytystietokeskuksessa ei hoideta potilaita eikä tehdä myrkkymäärityksiä. == Numerot == * Maksuton: 0800 147 111 * Normaalihintainen: 09 471 977 ==Historia== Myrkytystietokeskuksen toiminta käynnistyi syksyllä 1961 Helsingin yliopistollisen keskussairaalan lastenklinikalla. Päärahoittajana toimi 1961–1974 Mannerheimin Lastensuojeluliitto. Myrkytystietokeskuksen rahoituksesta siirtyi vuoden 1970 alusta Helsingin yliopistolliselle keskussairaalalle (HYKS), joka sai valtiolta täyden korvauksen Myrkytystietokeskukseen perustetuista viroista. Valtio rahoitti Myrkytystietokeskusta vuoteen 1983, minkä jälkeen rahoitusvastuu siirrettiin HYKSin kunnille. Keskus toimi tällöin HYKSin kliinisen farmakologian osana sekä Laboratoriodiagnostiikan tulosyksikössä 1984–1992. Nykyisin rahoitusvastuu on jaettu maan kaikille sairaanhoitopiireille. Ne kattavat keskuksen käyttökustannukset alueeseensa kuuluvan väestön lukumäärän suhteessa. ==Toiminta nykyään== Myrkytystietokeskus vastaa kaikkina viikonpäivinä, ympäri vuorokauden äkillisten myrkytysten ehkäisyyn ja hoitoon liittyviin kysymyksiin. Puheluihin vastaa ensisijaisesti tehtävään erikoiskoulutettu farmaseutti, virka-aikaan tarvittaessa myös lääkäri. Työvuorossa on puhelinpalvelussa kaksi farmaseuttia, yö- ja viikonloppuvuoroissa yksi. Myrkytystietokeskuksen tehtäviin kuuluu äkillisten myrkytysten hoidossa tarvittavan kliinisen toksikologian tiedon hankkiminen, käsittely ja välittäminen eteenpäin ovat Myrkytystietokeskuksen toiminnan perusta. Tärkeimmät tiedon lähteet ovat tietokannat, kirjat ja lehtisarjat, alan kansainväliset kokoukset ja omasta toiminnasta kertyvä tieto. Saatu tieto arvioidaan ja muokataan omiin tiedostoihin, jotka muodostavat puheluihin vastaamisen perustan. Keskuksen henkilökunta huolehtii puheluihin vastaamisen lisäksi sähköisen tietokannan (n. 1 300 hoitokorttia) ja varajärjestelmänä toimivan ja vanhojen aineiden tietoja sisältävän paperikorttitiedoston (sisältää n. 40 000 korttia) ylläpidosta ja täydentämisestä. Suomen Myrkytystietokeskus tekee yhteistyötä muiden Pohjoismaiden sekä Viron vastaavien laitosten kanssa. ==Lähteet== == Aiheesta muualla == * Myrkytystietokeskus Luokka:Myrkytykset Luokka:Toksikologia Luokka:Neuvontapalvelut Luokka:HUS
Kovaydin.NET

Kovaydin.NET (ent. Kovaydin Vastarinta) on suomalainen hardcore techno ja breakcore musiikkiin keskittynyt levy-yhtiö, verkkosivusto ja tapahtumien järjestäjä. Kovaydin.NET keskittyy erityisesti hardcore techno musiikin ja alakulttuurin underground muotoihin. Kovaydin.NETin internet-kommuuni on toiminut vuodesta 2005 ja julkaissut suomalaisten artistien musiikkia. Alussa sivuilla julkaistiin irtobiisejä, mutta vuodesta 2009 alkaen Kovaydin.NETistä tuli internet levy-yhtiö, joka julkaisee ilmaista musiikkia Creative Commons- lisenssillä. Kovaydin.NET on järjestänyt tapahtumia eri puolilla Suomea vuodesta 2007 alkaen. ==Julkaisut== *KOVAWEB01 (2009) Eri esittäjiä: ~Sounds From The Finnish Hardcore Techno Underground~ *KOVAWEB02 (2011) Zutsuu: Hardcore 333 EP *KOVAWEB03 (2012) Eri esittäjiä: Corekatsaus 2012 *KOVAWEB04 (2013) Valovoima: Science Is a Differential Equation *KOVAWEB05 (2013) Hiiden Virren Vinguttajat: Improvisoitu Hiiden Virren Vingutus Kanavointi *KOVAWEB06 (2014) Valovoima: Amundsen's Journey *KOVAWEB07 (2014) Valovoima: Beauty of Nature *KOVAWEB08 (2015) Jamppa & KVNT: Exitus *KOVAWEB09 (2015) SatanoiD: Moon Sphere *KOVAWEB10 (2015) Eri esittäjiä: Kovaydin.NET 10v - 10 Years Of Suomicore *KOVAWEB11 (2015) Valovoima: Interstellar *KOVAWEB12 (2016) Talman: Nuclear Winter == Lähteet == *Kovaydin.NET == Aiheesta muualla == * Viralliset kotisivut * Kovaydin.NET Internet Archive-sivustolla * Kovaydin.NETin diskografia Discogs.comissa Luokka:Suomalaiset levy-yhtiöt Luokka:Suomalaiset musiikkisivustot
Politico

Politico voi tarkoittaa seuraavia: * Politico, Euroopassa ilmestyvä sanomalehti * Politico, Yhdysvalloissa ilmestyvä sanomalehti * Politico, Mexican Institute of Soundin albumi
Politico (Eurooppa)

Politico on paperilehtenä ja verkkojulkaisuna Politico.eu Brysselissä pääpaikkaansa pitävä lehti. Verkkojulkaisu aloitti toimintansa 21. huhtikuuta 2015. Sen päätoimittaja on Matthew Kaminski. Lehti käsittelee Eurooppaan ja Euroopan unioniin liittyviä aiheita. Sillä on Brysselin, Berliinin, Lontoon ja Pariisin toimituksissa 50 toimittajaa, joista 40 on Brysselissä. Se käsittelee samoja aiheita kuin Financial Times, jota se pitää kilpailijanaan joskin EU- asioissa itseään myötäsukaisempana. Politicon perusti yhdessä saksalaisen Axel Springer -konsernin kanssa yhdysvaltalainen Robert L. Allbittron, joka perusti vuonna 2007 yhdysvaltalaisen Politicon. == Lähteet == Luokka:Kansainväliset sanomalehdet Luokka:Verkkojulkaisut
Uljas (urheilulehti)

Uljas oli Helsingissä vuosina 1886–1887 ilmestynyt urheilulehti. Alaotsikolla Urheuden ja reippauden edustaja ilmestynyt Uljas oli ensimmäinen suomenkielinen urheilulehti, tosin sanaa urheilu ei tuolloin vielä käytetty. Sen julkaisija ja toimittaja Onni Ruuth näki urheilussa varsinkin nuorison terveyden kohentajan. Ruotsinkielisen Sportenin tavoin lehti keskittyi metsästykseen, purjehdukseen, soutuun, voimisteluun ja talviurheiluun sekä esitteli tunnettujen urheilijoiden elämäkertoja. Avustajiksi olivat lupautuneet muun muassa Berndt Höök, Onni Wetterhoff, Ernst Bonsdorff, Viktor Heikel, Ivar Wilskman, Anton Moberg, Karl Gustaf Ekebom ja Viktor Bergman. Julkaisu maksoi ainoastaan 3,60 markkaa vuodelta, jotta vähätuloisemmillakin olisi mahdollisuus tilata lehteä. Kerran kuukaudessa ilmestynyt Uljas sai ensimmäisenä vuonnaan lähes 800 tilaajaa, mutta sen jälkeen määrä laski alle 500:n. Lehti lakkasi avustajien puutteeseen, toimittajan kiireisiin ja levikin vähäisyyteen. Urheilun edistäjäksi lupautui tuolloin sanomalehti Uusi Suometar. ==Lähteet== ==Aiheesta muualla== * Uljas digitoituna kansalliskirjastossa Luokka:Helsingin media Luokka:Ilmestymästä lakanneet suomalaiset aikakauslehdet Luokka:Suomalaiset urheilulehdet
Jim Marrs

Jim Marrs (synt. James Farrell Marrs Jr.) (5. joulukuuta 1943 – 2. elokuuta 2017) oli yhdysvaltalainen toimittaja ja kirjailija. Hän on kirjoittanut menestyskirjoja ja artikkeleja salaliittoteorioista. Marrs oli esillä John F. Kennedyn murhan jälkipuinnissa ja hänen kirjansa Crossfire: The Plot that Killed Kennedy oli yhtenä lähteenä Oliver Stonen vuoden 1991 elokuvan JFK – avoin tapaus käsikirjoitukseen. ==Lähteet== Luokka:Yhdysvaltalaiset salaliittoteoreetikot Luokka:Yhdysvaltalaiset kirjailijat Luokka:Yhdysvaltalaiset toimittajat Luokka:Vuonna 1943 syntyneet Luokka:Vuonna 2017 kuolleet